**MAŽEIKIŲ RAJONO ŠEIMOS IR VAIKO GEROVĖS CENTRO DIREKTORIAUS ĮSAKYMU 2020-12-15 Nr. V-139 GLOBOS CENTRO ATLIKTOS MAŽEIKIŲ RAJONO GLOBĖJŲ (RŪPINTOJŲ) APKLAUSOS ATASKAITA**

2020-12-22

Apklausoje dalyvavo 47 globėjų (rūpintojų) šeimos iš 60 esamų. Išryškėjo pagrindinis motyvas lėmęs apsisprendimą globoti vaikus – noras suteikti vaikui šeimą. Globėjų (rūpintojų) nuomone, skirtos išmokos yra pakankamos, sunkumų kyla tik vaikams susirgus, kai reikalingi brangesni vaistai ar dantų gydymas (pvz.: tiesinimas). Papildomai skirtas išmokas panaudotų kelionėms, statyboms, taupytų vaikų ateičiai. Dėl papildomo finansavimo ar materialinės pagalbos į savivaldybę nesikreipė, tačiau atsiradus poreikiui kreiptųsi.

Apibendrinus gautus rezultatus darytina prielaida, jog būtų tikslinga savivaldybei numatyti Pagalbos pinigų globėjų (rūpintojų) šeimoms mokėjimo tvarką, šioms susidūrus su sunkumais, kurie galėtų būti mokami esant poreikius (kartą metuose ar dažniau).